Národný park Gargano

Národný park Gargano (tal. Parco nazionale del Gargano) je národný park na polostrove Gargano v juhovýchodnom Taliansku, v regióne Apúlia. Park má rozlohu 1 181 km² a bol založený roku 1991. Rozkladá sa na väčšine územia polostrova. Polostrov je tvorený vápencom, vnútrozemie je hornaté a zalesnené. Najvyššími vrcholmi sú Monte Calvo (1 055 m) a Montenero (1 014 m). V oblasti sú krasové útvary, jaskyne a lomy. Vo vyšších polohách rastú duby, javory a pínie, v nižších polohách predovšetkým vinná réva a citrusovníky. Pobrežie tvoria ako útesy (rôznych tvarov, s mostami a samostatnými skaliskami), tak prístupné piesočné pláže (s letoviskami). Nachádzajú sa tu aj dve väčšie pobrežné jazerá Lago di Lesina a Lago di Varano. Významné sú aj menšie historické mestá, napr. Vieste, alebo Peschici. Hlavné centrum turistického ruchu je práve vo Vieste. Referencie Iné projekty Commons ponúka multimediálne súbory na tému Národný park Gargano Externé odkazy Oficiálna stránka Archivované 2015-07-11 na Wayback Machine Zdroj Tento článok je čiastočný alebo úplný preklad článku Národní park Gargano na českej Wikipédii.